13 идым

13 идым (13 сентябрь) — григориан кечышот почеш идалыкын 256-шо (кужемдыме ийлаште — 257-ше) кечыже. Идалык пытыме марте 109 кече кодеш.

 Пайрем да памятный дате-влак 
Парикмахер-влакын кечышт.  

 Лӱмгече 
Идымын латкумшо кечынже шке лӱмгечыштым– Пётр, Геннадий да Куприян влак палемдат. 

 Событий-влак 
Тугак ончо: :Категорий:Идым тылзын 13 кечысе событий-влак
 1745 ий — Россий элысе икымше географий атлас ош тӱням ужын.
 1929 ий — шымлызе Александр Флеминг у эмым – пенициллиным ончыктен. 
 1960 ий — УАШыште у наука – бионика – дене кылдалтше симпозиум эртен. 

 Шочыныт 
Тугак ончо: :Категорий:Идым тылзын 13 кечынже шочшо-влак
 1946 — Людмила Григорьевна Красилова, Марий Элын сулло туныктыш пашаеҥже да калык туныктышыжо. Татарстан Республик Черемшан селаште шочын. Марий кугыжаныш педагогик институтым тунем лекмек, Йошкар-Оласе 3-шо №-ан школышто руш йылме да литератур предметым вӱдаш тӱҥалын, а вара 20 №-ан школыш куснен да пытартыш ийлаште технологий колледжыште тыршен. 
 1962 — Светлана Аркадьевна Гладышева, артистка, Марий Элын сулло артисткыже, туныктыш пашаеҥ. Шочынжо тудо Морко кундем Масканур ялыште. ГИТИС-ым тунем лекмек, Марий кугыжаныш драмтеатрыште тыршен. 10 ий утла ынде Марий самырык театрыште модын, тыгодымак тӱвыра да сымыктыш колледжыште туныктен. 50 утла рольым чоҥен, кудышт кокла гыч 20 ий ончыч шындыме С. Николаевын «Саликаштыже» Саликам, Чавайнын «Мӱкшотарыштыже» Клавийым палемдаш лиеш. Тыгак Светлана Аркадьевна «Чоныштем илет» икымше марий телесериалыште модын. М. Горькийын «На дне» пьесыж почеш шындыме спектакльыште Василисан рольжым устан модмыжлан кугыжаныш премий денат палемдалтын.
 1962 — Сергей Борисович Миронов, ял озанлык да кугыжаныш пашаеҥ. Шочмо верже – Килемар кундемысе Удюрма ял. 1993-шо ий гычак тудо «Килемар Агроснаб» ушемын вуйлатышыжлан шогалын. Кундемысе мер илышыштат кугу пагалымашым сулен: кундемысе погынын депутатше лийын.

 Коленыт 
Тугак ончо: :Категорий:Идым тылзын 13 кечынже колышо-влак
 2012 — Геннадий Валерианович Алексеев, марий серызе, почеламутчо, журналист, Россий Журналист-влак ушемын йыжъеҥже (1985), Россий Серызе-влак ушемын йыжъеҥже (1997).

 Калык пале 
Куприянын кечыже. Ожнысо калык тыге манын: тиде кечын турня-влак купышто погынат да куш чоҥештымым каҥашат. Тыгак тиде кечын турняпќчыжым погеныт, тидлан купыш эн ончыч 13 сентябрьыште шочшо еҥым колтеныт, тудо корным сайын пала – манын шоненыт. 

Категорий:13 идым